3. การประกอบธุรกิจของแต่ละบริษัท

3.1 บริษัท ทราฟฟิกคอร์นเนอร์ โฮลดิ้งส์ จำกัด (มหาชน)

ดำเนินธุรกิจด้านการลงทุนในบริษัทที่ทำธุรกิจสื่อ
โดยเน้นการบริหารการตลาดในด้านข่าวและด้านกีฬา ผ่านสื่อวิทยุและโทรทัศน์
และทำการผลิตรายการกีฬาฟุตบอลโดยร่วมกับทางสถานีวิทยุโทรทัศน์ไทยทีวีสีช่อง 3
สถานีโทรทัศน์สีกองทัพบกช่อง 7 ช่อง 9 อสมท. และสถานีวิทยุโทรทัศน์แห่งประเทศไทย ช่อง 11
ทั้งรายการโทรทัศน์ และการถ่ายทอดสดฟุตบอลต่างประเทศ คือ ฟุตบอลพรีเมียร์ ลีก, FA CUP
จากประเทศอังกฤษ และฟุตบอลทีมชาติอังกฤษ, ฟุตบอลกัลโช่ซีรีส์เออิตาลี
และฟุตบอลบุนเดสลีกาเยอรมัน

ลักษณะผลิตภัณฑ์หรือบริการ

+----------------+------------------+--------------+--------+---------+
| ชื่อรายการ       | รูปแบบรายการ      | วัน-เวลา      | สถานี   | หมายเหตุ |
|                |                  |              |        |         |
|                |                  | ใ            | โทรทัศน์ |         |
|                |                  | นการออกอากาศ |        |         |
+----------------+------------------+--------------+--------+---------+
| 1.             | เป็นการ           | ตามวันเวลาที่ร  | ช่อง 3, | ฤดูกาล   |
| ถ่า             | ถ่ายทอดสดการแข่งขัน | ับสัญญาณถ่ายทอด | 7      |         |
| ยทอดสดการแข่งขัน |                  |              |        | 2004 –  |
| ฟุตบอลพรีเมียร์ลีก  |                  |              |        | 2007    |
|                |                  |              |        |         |
| FA CUP         |                  |              |        | 2004 –  |
|                |                  |              |        | 2008    |
| ฟ              |                  |              |        |         |
| ุตบอลทีมชาติอังกฤษ |                  |              |        |         |
+----------------+------------------+--------------+--------+---------+
| 2. ถ่ายทอดสดการ | เป็นการ           | ตามวันเวลาที่ร  | ช่อง 9, | ฤดูกาล   |
|                | ถ่ายทอดสดการแข่งขัน | ับสัญญาณถ่ายทอด | 11     |         |
| แข่งขัน ฟุตบอล    |                  |              |        | 2007 –  |
|                |                  |              |        | 2008    |
| กัลโช่ซีรีส์เอ      |                  |              |        |         |
|                |                  |              |        |         |
| อิตาลี           |                  |              |        |         |
+----------------+------------------+--------------+--------+---------+
| 3. ถ่ายทอดสดการ | เป็นการ           | ตามวันเวลาที่ร  | ช่อง 9  | ฤดูกาล   |
|                | ถ่ายทอดสดการแข่งขัน | ับสัญญาณถ่ายทอด |        |         |
| แข่งขัน ฟุตบอล    |                  |              |        | 2007 –  |
|                |                  |              |        | 2008    |
| บุนเดสลีกา       |                  |              |        |         |
|                |                  |              |        |         |
| เยอรมัน         |                  |              |        |         |
+----------------+------------------+--------------+--------+---------+
| 4. Highlight   | เป็นการสรุปภาพ     | วันจันทร์       | ช่อง 3  | ม.ค. 48 |
| Premier League | Hi-light         |              |        |         |
|                | การทำประ         | เวลา         |        | ถึง      |
|                | ตูในฟุตบอลพรีเมียร์ลีก | 00:00-00:30  |        |         |
|                |                  | น.           |        | พ.ค. 50 |
+----------------+------------------+--------------+--------+---------+
| 5. สดก่อนเกมส์   | เป็นการวิเคราะห์เกม | วันศุกร์        | ช่อง 7  | ม.ค. 48 |
|                | ก่อนการแข่งขันฟุตบอล |              |        |         |
|                |                  | เวลา         |        | ถึง      |
|                |                  | 23:55-00:25  |        |         |
|                |                  | น.           |        | ต.ค. 50 |
+----------------+------------------+--------------+--------+---------+
| 6. Hilight     | เป็นการสรุปภาพ     | วันพุธ         | ช่อง 9  | ต.ค. 50 |
| Calcio and     | Hi-light         |              |        |         |
|                | การท             | เวลา 00:30 – |        | ถึง      |
| Bundesliga     | ำประตูในฟุตบอลกัลโช่ | 01:30 น.     |        |         |
|                | ซีรีส์เอ            |              |        | ปัจจุบัน   |
|                | และบุนเดสลีกา      |              |        |         |
+----------------+------------------+--------------+--------+---------+

  การตลาดและภาวะการแข่งขัน

นโยบายการตลาดและกลยุทธ์ทางการตลาด

กลยุทธ์ทางการตลาด

-   กลยุทธ์ด้านคุณภาพของรายการ

  บริษัทเน้นการนำเสนอรายการที่มีความแตกต่างจากคู่แข่งขัน (Differentiate)
  และเป็นที่นิยมของผู้บริโภคที่เป็นผู้ชมเป็นหลัก
  โดยเน้นเรื่องของความน่าเชื่อถือในด้านเนื้อหาของรายการ โดยเฉพาะรายการประเภทข่าว
  รวมถึงการนำเสนอเนื้อหาที่หลากหลาย
  นอกจากนี้แล้วยังมีการปรับปรุงรายการทางโทรทัศน์ให้เป็นที่นิยมในช่วงเวลานั้นๆ
  เพื่อให้บรรลุเป้าหมายทางการตลาดดังกล่าว ในส่วนของรายการถ่ายทอดสด
  บริษัทจะเน้นการนำเสนอการถ่ายทอดสดคู่ฟุตบอลที่มีความน่าสนใจ เป็นที่นิยมของผู้ชม
  และช่วงเวลาที่เหมาะสมในการถ่ายทอด
  ทั้งนี้เพื่อให้การถ่ายทอดสามารถตอบสนองความต้องการของผู้ชมฟุตบอล
  เพื่อให้เรตติ้งของรายการเป็นที่ยอมรับของตลาด

-   กลยุทธ์ด้านการให้บริการที่สนับสนุนเกื้อกูลการดำเนินงานซึ่งกันและกัน

  เนื่องจากกลุ่มบริษัทมีสายสัมพันธ์ที่ช่วยสนับสนุนการดำเนินงานกับสื่อบันเทิงหลายประเภท
  ทั้งทางโทรทัศน์ ทางวิทยุ ทำให้สามารถตอบสนองความต้องการของผู้ใช้บริการโฆษณาได้มากขึ้น
  ครอบคลุมความต้องการของลูกค้าได้ครบวงจร รวมทั้งสามารถลดต้นทุนของลูกค้าผู้ใช้บริการได้

-   กลยุทธ์การทำงานเชิงรุกกับลูกค้า

  บริษัทได้มีการจัดทำผังรายการทางโทรทัศน์ล่วงหน้า
  โดยนำผังรายการดังกล่าวไปนำเสนอให้กับลูกค้า เพื่อลดความเสี่ยงในการผลิต
  และนำเสนอรายการต่าง ๆ
  และทำให้ลูกค้าผู้ใช้บริการได้ประโยชน์สูงสุดในการใช้บริการในงบประมาณที่ลูกค้าต้องการ

-   กลยุทธ์ด้านการตลาดด้านราคาแบบเหมารวม

  เพื่อเป็นการสร้างรายได้ที่แน่นอน เนื่องจากปัจจุบันการซื้อโฆษณาของลูกค้าจะซื้อเป็นรายปี
  หรือราย 6 เดือน ทั้งนี้ขึ้นอยู่กับความนิยมของรายการนั้น
  หรือลูกค้าอาจเซ็นต์สัญญาซื้อโฆษณาในงบประมาณจำนวนหนึ่งเป็นรายปี
  ซึ่งบริษัทจะให้สิทธิพิเศษแก่ลูกค้ารายนั้นในการเลือกลงโฆษณาในรายการของกลุ่มได้ก่อน
  ดังนั้นหากลูกค้าวางแผนการใช้สื่อตลอดทั้งปีและใช้งบโฆษณาครอบคลุมหลาย ๆ รายการของบริษัท
  อัตราค่าโฆษณาต่อนาทีจะมีราคาที่ถูกกว่าลูกค้าที่ซื้อโฆษณามาเป็นครั้งคราว

  การจำหน่ายและช่องทางการจำหน่าย

  บริษัทบริหารการตลาดและสื่อโฆษณาผ่านทีมงานฝ่ายขายโดยทำการติดต่อกับบริษัทตัวแทนโฆษณา
  (Agency) และเจ้าของสินค้าหรือผลิตภัณฑ์โดยตรง
  นอกจากนี้บริษัทมีนโยบายในการจ่ายค่านายหน้าให้แก่ผู้ที่หาลูกค้าให้บริษัท โดยจะควบคุมการจ่าย
  ค่านายหน้าดังกล่าวภายหลังที่เก็บเงินจากลูกค้าได้เรียบร้อยแล้ว

ลักษณะลูกค้า

  บริษัทดำเนินการด้านสื่อทางโทรทัศน์ มีรายได้จากการบริหารการตลาดและสื่อโฆษณา
  ซึ่งขึ้นอยู่กับความนิยมของรายการจากผู้ชมรายการเป็นหลัก ดังนั้น บริษัท
  จึงแบ่งลักษณะของลูกค้าเป็น 2 กลุ่ม คือ กลุ่มผู้ชมเป้าหมาย และลูกค้าเป้าหมาย

1. กลุ่มผู้ชมเป้าหมาย

กลุ่มรายการกีฬา

-   บุคคลทุกประเภทที่มีความชื่นชอบในรายการกีฬา

-   อายุ 15 ปีขึ้นไป ที่มีความชื่นชอบในรายการกีฬา

-   ฐานะปานกลาง รายได้ต่อครัวเรือน 20,000 บาท ต่อเดือน ขึ้นไปในกรุงเทพฯ

-   รายได้ต่อครัวเรือนไม่ต่ำกว่า 10,000 บาทต่อเดือนในเขตตัวเมืองต่างจังหวัด

-   การศึกษาระดับ ปวช. ขึ้นไป

2. กลุ่มลูกค้าเป้าหมาย

บริษัทแบ่งกลุ่มลูกค้าเป้าหมายออกเป็น 2 กลุ่มดังนี้

  บริษัทตัวแทนโฆษณา (Agency) คือ บริษัทที่ทำการจัดซื้อเวลาโฆษณาให้กับลูกค้าของตนเอง
  รวมถึงการรับจ้างบริหารงานโฆษณาให้กับลูกค้าที่เป็นเจ้าของสินค้า
  ในปัจจุบันบริษัทตัวแทนโฆษณามีเป็นจำนวนมาก
  บริษัทไม่มีการเซ็นต์สัญญาผูกขาดกับบริษัทตัวแทนโฆษณารายใดรายหนึ่งเป็นระยะยาว
  และไม่มีความสัมพันธ์โดยตรงกับลูกค้าที่เป็นตัวแทนโฆษณารายใด
  ซึ่งกลุ่มลูกค้าที่เอเยนซี่ที่บริษัทดูแลอยู่มีทั้งลูกค้ารายใหญ่ที่มีปริมาณการซื้อสูง เช่น มายด์แชร์,
  มีเดีย พาเลท, ไฟว์ คอนเซพส์ แอนด์ มีเดีย, ออพติมัม มีเดีย, คาราท (ประเทศไทย),
  Group M, ซัมธิง นิว, ไท คอมมิวนิเคชั่น, พีเอชดี (ประเทศไทย), Double P
  Communications, แอมเมกซ์ ทีม แอ๊ดเวอร์ไทซิ่ง, สตาร์ รีชเชอร์ส กรุ๊ป เป็นต้น
  ในขณะเดียวกันบริษัทเองยังคงขยายฐานลูกค้ากลุ่มเอเยนซี่อย่างต่อเนื่อง
  ทั้งเอเยนซี่รายใหญ่ในตลาดรวมถึงเอเยนซี่รายใหม่ๆ ในตลาด

  ลูกค้าที่เป็นเจ้าของสินค้า
  คือการที่บริษัทให้บริการทางด้านโฆษณาแก่ลูกค้าที่เป็นเจ้าของสินค้าโดยตรงและไม่ผ่านตัวแทนโฆษณา
  โดยมีการจัดจำหน่ายให้แก่ลูกค้าประเภทนี้เป็นสัญญาไม่เกินระยะเวลา 1 ปี
  บริษัทไม่มีความสัมพันธ์โดยตรงกับลูกค้าที่เป็นเจ้าของสินค้าโดยตรงรายใด
  ซึ่งในปัจจุบันลูกค้ากลุ่มนี้จะเป็นกลุ่มลูกค้าที่เป็นกลุ่มลูกค้าร่วมกับบริษัทในเครือ เช่น โอสถสภา,
  กลุ่มบริษัท สามารถ, ยูนิลีเวอร์ไทย เทรดดิ้ง, ไอ.พี. เทรดดิ้ง, บมจ. ปตท,
  กลุ่มบริษัทบุญรอด เป็นต้น

  ทั้งนี้แผนในการดำเนินการในปัจจุบัน บริษัทดำเนินการควบคู่ไปทั้งกลุ่มลูกค้าบริษัทตัวแทนโฆษณา
  และ กลุ่มลูกค้าที่เป็นเจ้าของสินค้า เพื่อให้การขายมีประสิทธิภาพในการดำเนินการมากขึ้น

การแข่งขัน

  การแข่งขันในธุรกิจสื่อโฆษณาทางโทรทัศน์เป็นการแข่งขันแบบเสรี
  แต่หากพิจารณาเฉพาะในส่วนของรายการกีฬาโดยเฉพาะอย่างยิ่งการถ่ายทอดสด
  กีฬาที่ได้รับความนิยมสูงสุดคือ ฟุตบอล
  โดยเฉพาะฟุตบอลอังกฤษเป็นที่นิยมเป็นอย่างสูงในหลายประเทศ รวมถึงประเทศไทย
  ซึ่งทางบริษัทเป็นผู้ถือลิขสิทธิ์ในการถ่ายทอดสดฟุตบอลดังกล่าวและร่วมถ่ายทอดกับสถานีโทรทัศน์ที่ได้รับความนิยมทั้งช่อง
  3 และ ช่อง 7 ทำให้ความเข้มแข็งในการเป็นผู้นำการถ่ายทอดสดฟุตบอลของบริษัทเป็นที่ยอมรับ
  นอกจากนี้แล้วบริษัทยังจัดทำรายการร่วมกับทางสถานีในการทำให้รูปแบบของรายการกีฬาฟุตบอลมีรายการที่ครบครันมากยิ่งขึ้น

คู่แข่งขัน

  ผู้ประกอบกิจการสื่อบันเทิงทางโทรทัศน์ ปัจจุบันมีเป็นจำนวนมาก
  แต่ยังไม่มีผู้ประกอบการรายใดที่ดำเนินธุรกิจเหมือนกับบริษัทโดยตรง
  อย่างไรก็ตามอาจจำแนกผู้ประกอบการตามลักษณะรายการทางโทรทัศน์ ได้ดังนี้คือ

ผู้ผลิตรายการกีฬา และบริหารการตลาดบริหารสื่อโฆษณาทางการตลาดทางโทรทัศน์

1.  บริษัท ทรู วิชั่นส์ จำกัด (มหาชน)

2.  บริษัท สยามสปอร์ต ซินดิเคท จำกัด (มหาชน)

3.  บริษัท ทศภาค จำกัด

4.  ผู้ผลิตรายการกีฬาทั่วไป

สถานภาพและศักยภาพในการแข่งขัน

  บริษัทมีศักยภาพที่ดีในด้านการให้บริการเนื่องจากได้รับการสนับสนุนทางด้านสื่อต่างๆ
  จากกลุ่มบริษัท เช่น สื่อโทรทัศน์ สื่อวิทยุ สื่อเทคโนโลยี เป็นต้น
  ทำให้ลูกค้าได้รับบริการสนับสนุนครอบคลุมทุกสื่อ นอกจากนี้
  บริษัทเป็นผู้บริหารการตลาดและสื่อโฆษณาในรายการหลายประเภทเช่น รายการกีฬา
  รายการข่าว และรายการสาระบันเทิง เป็นที่ยอมรับกันในวงการการจัดรายการทางโทรทัศน์
  ส่งผลให้สามารถเพิ่มสัดส่วนลูกค้าที่ใช้บริการอย่างต่อเนื่อง

  การจัดหาผลิตภัณฑ์หรือบริการ

  บริษัทเป็นเจ้าของลิขสิทธิ์ในการถ่ายทอดสดฟุตบอลอังกฤษทั้ง พรีเมียร์ ลีก, เอฟเอ คัพ และ
  ทีมชาติอังกฤษ ฟุตบอลกัลโช่ซีรีส์ เอ อิตาลี และฟุตบอลบุนเดสลีกา เยอรมัน
  โดยได้รับสิทธิ์ในการถ่ายทอดผ่านทางช่อง 3, ช่อง 7, ช่อง 9 และ ช่อง 11
  ซึ่งเป็นพันธมิตรในการดำเนินการถ่ายทอด นอกจากการถ่ายทอดสดฟุตบอลแล้ว
  ทางบริษัทยังร่วมดำเนินการผลิตรายการกับทางช่อง 3, ช่อง 7 และ ช่อง 9 ในรายการไฮไลท์
  พรีเมียร์ สดก่อนเกมส์และไฮไลท์ฟุตบอลกัลโช่ซีรีส์เอ และบุนเดสลีกา
  เพื่อออกอากาศในช่องดังกล่าวตามลำดับ

3.2 บริษัท ทีวี ฟอรัม จำกัด

ดำเนินธุรกิจบริหารการตลาดและสื่อโฆษณา
โดยเป็นผู้ให้เช่าอุปกรณ์การผลิตรายการและเป็นตัวแทนในการขายสื่อโฆษณา

  ลักษณะผลิตภัณฑ์หรือบริการ

สามารถจำแนกประเภทรายการโทรทัศน์ที่นำเสนอเป็น 2 กลุ่ม ดังนี้

  กลุ่มที่ 1 รายการประเภทข่าว

  เป็นผู้บริหารการตลาด รายการวิเคราะห์เกี่ยวกับหุ้นและรายการสนทนาสดเกี่ยวกับเศรษฐกิจ
  ซึ่งทำการแพร่ภาพออกอากาศ ทาง ช่อง 9 อสมท. และ สถานีวิทยุโทรทัศน์แห่งประเทศไทย
  ช่อง 11

+------------+---------------------------------+--------------+-------+
| ชื่อรายการ   | รูปแบบรายการ                     | วัน-เวลา      | สถานี  |
|            |                                 |              |       |
|            |                                 | ใ            | โ     |
|            |                                 | นการออกอากาศ | ทรทัศน์ |
+============+=================================+==============+=======+
| 1.         | รายการสนทนาสด                   | วันจันทร์-ศุกร์   | ช่อง   |
| กร         | นำเสนอสถานการณ์ที่เป็นที่น่าสนใจโดยเป็น |              | 11    |
| องสถานการณ์ | การสนทนากับผู้ที่มีส่วนเกี่ยวข้องกับเรื่องนั้น | เวลา         |       |
|            | ๆ                               | 20:40-21:40  |       |
|            |                                 | น.           |       |
+------------+---------------------------------+--------------+-------+
| 2. วิพากษ์หุ้น | รายการสนทนาสด                   | วันจันทร์-ศุกร์   | ช่อง 9 |
|            | นำเสนอเกี่ยว                      |              |       |
| (สิ้นสุด มิ.ย. | กับความเคลื่อนไหวที่น่าสนใจเกี่ยวกับลงทุน | เวลา         |       |
| 50)        | การทำธุรกิจ                       | 13:30-14:00  |       |
|            | และการวิเคราะห์ประเด็นร้อนในตลาดหุ้น  | น.           |       |
+------------+---------------------------------+--------------+-------+

  กลุ่มที่ 2 รายการประเภทกีฬา

  บริษัทเป็นผู้บริหารการตลาด
  โดยทำการหาผู้สนับสนุนเข้ามาสนับสนุนรายการการถ่ายทอดสดการแข่งขันฟุตบอลจากต่างประเทศ
  ซึ่งทำการถ่ายทอดสดโดย บมจ.ทราฟฟิกคอร์นเนอร์ โฮลดิ้งส์

  การตลาดและภาวะการแข่งขัน

กลยุทธ์ทางการตลาด

-   กลยุทธ์ด้านคุณภาพของรายการ

  บริษัทเน้นการนำเสนอรายการที่มีความแตกต่างจากคู่แข่งขัน (Differentiate)
  และเป็นที่นิยมของผู้บริโภคที่เป็นผู้ชมเป็นหลัก

-   กลยุทธ์การทำงานเชิงรุกกับลูกค้า

  บริษัทได้มีการจัดทำผังรายการทางโทรทัศน์ล่วงหน้าเพื่อลดความเสี่ยงในการผลิตและทำให้ลูกค้าผู้ใช้บริการได้ประโยชน์สูงสุดในการใช้บริการในงบประมาณที่ลูกค้าต้องการ

-   กลยุทธ์ด้านการตลาดด้านราคาแบบเหมารวม

  บริษัทจะให้สิทธิพิเศษแก่ลูกค้าที่ซื้อโฆษณาเป็นรายปีหรือราย 6
  เดือนในการเลือกลงโฆษณาในรายการของกลุ่มได้ก่อน

  การจำหน่ายและช่องทางการจำหน่าย

  บริษัทบริหารการตลาดและสื่อโฆษณาผ่านทีมงานฝ่ายขายโดยทำการติดต่อกับบริษัทตัวแทนโฆษณา
  (Agency) และเจ้าของสินค้าหรือผลิตภัณฑ์โดยตรง

ลักษณะลูกค้า

  ลักษณะของลูกค้าแบ่งออกเป็น 2 กลุ่ม คือ กลุ่มผู้ชมเป้าหมาย และกลุ่มลูกค้าเป้าหมาย

1.  กลุ่มผู้ชมเป้าหมาย

  จำแนกผู้ชมเป้าหมายตามลักษณะรายการ ดังนี้

กลุ่มรายการกีฬา

-   บุคคลทุกประเภทที่มีความชื่นชอบในรายการกีฬา

-   อายุ 15 ปีขึ้นไป ที่มีความชื่นชอบในรายการกีฬา

-   ฐานะปานกลาง รายได้ต่อครัวเรือน 20,000 บาท ต่อเดือน ขึ้นไป ในกรุงเทพฯ

-   รายได้ต่อครัวเรือนไม่ต่ำกว่า 10,000 บาทต่อเดือน ในเขตตัวเมืองต่างจังหวัด

-   การศึกษาระดับ ปวช. ขึ้นไป

  กลุ่มรายการสนทนาเกี่ยวกับเศรษฐกิจ

-   นักศึกษา นักธุรกิจ และผู้สนใจการประกอบธุรกิจ SMEs เจ้าของกิจการ

-   อายุ 18 ปีขึ้นไป

-   ฐานะปานกลาง รายได้ต่อครัวเรือน 20,000 บาท ต่อเดือน ขึ้นไป ในเขตกรุงเทพฯ

-   การศึกษาระดับปริญญาตรีขึ้นไป

2. กลุ่มลูกค้าเป้าหมาย

บริษัทแบ่งกลุ่มลูกค้าเป้าหมายออกเป็น 2 กลุ่มดังนี้

  บริษัทตัวแทนโฆษณา (Agency) ในปัจจุบันบริษัทตัวแทนโฆษณามีเป็นจำนวนมาก
  บริษัทไม่มีการเซ็นต์สัญญาผูกขาดกับบริษัทตัวแทนโฆษณารายใดรายหนึ่งเป็นระยะยาวและไม่มีความสัมพันธ์โดยตรงกับลูกค้าที่เป็นตัวแทนโฆษณารายใด
  ซึ่งกลุ่มลูกค้าเอเยนซี่ที่บริษัทดูแลอยู่มีทั้งลูกค้ารายใหญ่ที่มีปริมาณการซื้อสูง เช่น มายด์ แชร์,
  เซิร์ช อินเทลลิเจ็นท์ มีเดีย, มีเดีย พาเลท เป็นต้น
  ในขณะเดียวกันบริษัทเองยังคงขยายฐานลูกค้ากลุ่มเอเยนซี่อย่างต่อเนื่อง
  ทั้งเอเยนซี่รายใหญ่ในตลาดรวมถึงเอเยนซี่รายใหม่ๆ ในตลาด

  ลูกค้าที่เป็นเจ้าของสินค้า บริษัทมีการจัดจำหน่ายให้แก่ลูกค้าประเภทนี้เป็นสัญญาไม่เกินระยะเวลา
  1 ปี บริษัทไม่มีความสัมพันธ์โดยตรงกับลูกค้าที่เป็นเจ้าของสินค้าโดยตรงรายใด
  ซึ่งในปัจจุบันลูกค้ากลุ่มนี้จะเป็นกลุ่มลูกค้าที่เป็นกลุ่มลูกค้าร่วมกับบริษัทในเครือ เช่น โอสถสภา,
  กลุ่มบริษัท สามารถ, บมจ. ปตท., บุญรอดเทรดดิ้ง เป็นต้น

  ทั้งนี้แผนในการดำเนินการในปัจจุบัน บริษัทดำเนินการควบคู่ไปทั้งกลุ่มลูกค้าบริษัทตัวแทนโฆษณา
  และ กลุ่มลูกค้าที่เป็นเจ้าของสินค้า เพื่อให้การดำเนินงานด้านการขายมีประสิทธิภาพมากขึ้น

  ภาวะการแข่งขัน

การแข่งขัน

  การแข่งขันในธุรกิจสื่อโฆษณาทางโทรทัศน์เป็นการแข่งขันแบบเสรี
  ผู้ลงโฆษณาสามารถเลือกใช้บริการได้ตามความต้องการของตน
  ทำให้บริษัทที่ทำรายการทางโทรทัศน์เกิดการแข่งขันกันมากขึ้น
  เพื่อให้สามารถตอบสนองความต้องการของลูกค้าได้อย่างสูงสุด
  โดยการที่จะประสบความสำเร็จในธุรกิจต้องมีองค์ประกอบดังนี้

-   มีบุคลากรที่มีคุณภาพ มีความเชี่ยวชาญในทั้งทางด้านการผลิตรายการ
    และการวางแผนการตลาด

-   รายการต้องมีความคิดสร้างสรรค์ สามารถเข้าถึงผู้ชมเป้าหมายได้มาก

-   สามารถให้บริการได้อย่างครบวงจร มีสื่อโฆษณาอื่นสนับสนุน
    มีการบริหารสื่อโฆษณาอย่างมีประสิทธิภาพสูงสุดโดยเข้าถึงผู้ชมรายการได้มากตรงตามวัตถุประสงค์ของลูกค้าที่ใช้บริการ

  คู่แข่งขัน

  ผู้ประกอบกิจการสื่อบันเทิงทางโทรทัศน์ ปัจจุบันมีเป็นจำนวนมาก
  แต่ยังไม่มีผู้ประกอบการรายใดที่ดำเนินธุรกิจเหมือนกับบริษัท ทีวีฟอรัม จำกัด โดยตรง
  อย่างไรก็ตามอาจจำแนกผู้ประกอบการตามลักษณะรายการทางโทรทัศน์ ได้ดังนี้คือ

ผู้ผลิตรายการกีฬา และบริหารการตลาดบริหารสื่อโฆษณาทางการตลาดทางโทรทัศน์

1.  บริษัท ทรู วิชั่นส์ จำกัด (มหาชน)

2.  บริษัท สยามสปอร์ต ซินดิเคท จำกัด (มหาชน)

3.  บริษัท ทศภาค จำกัด

4.  ผู้ผลิตรายการกีฬาทั่วไป

  ผู้ผลิตรายการสนทนาสด และบริหารการตลาดบริหารสื่อโฆษณาทางการตลาด

  สถานีโทรทัศน์ทุกช่อง ที่มีรายการข่าว เช่น ช่อง 3 ช่อง 5 ช่อง 7 ช่อง 9 TITV และ
  Nation Channel (TTV)

สถานภาพและศักยภาพในการแข่งขัน

  การสนับสนุนทางด้านสื่อต่างๆ
  จากกลุ่มบริษัททำให้ลูกค้าได้รับบริการครอบคลุมทุกสื่อมากกว่าคู่แข่งขันรายอื่น นอกจากนี้แล้ว
  บริษัทเป็นผู้บริหารการตลาดและสื่อโฆษณาในรายการหลายประเภทซึ่งเป็นที่ยอมรับกันในวงการการจัดรายการทางโทรทัศน์
  ส่งผลให้สามารถเพิ่มสัดส่วนลูกค้าที่ใช้บริการอย่างต่อเนื่อง

  การจัดหาผลิตภัณฑ์หรือบริการ

  รายการโทรทัศน์ต่างๆที่บริษัทได้เข้าร่วมวางแผนการตลาดกับเจ้าของรายการในการวางแผนการตลาดและทำการขายเวลาโฆษณาให้รายการดังกล่าว
  ได้แก่ รายการ “กรองสถานการณ์”
  โดยได้รับรายได้จากผู้สนับสนุนรายการและการขายเวลาโฆษณา
  โดยแบ่งรายได้ให้เจ้าของรายการตามข้อตกลงที่ทำขึ้นกับเจ้าของรายการแต่ละราย
  นอกจากรายได้จากการจำหน่ายโฆษณาของรายการต่างๆ ตามรายละเอียดข้างต้นแล้ว
  ทางบริษัทได้วางแผนการในการดำเนินธุรกิจในอนาคตเพิ่มเติม
  โดยเฉพาะอย่างยิ่งการขยายสายงานของธุรกิจเพื่อให้มีแหล่งรายได้จากการดำเนินการให้สูงขึ้น
  ซึ่งในปีที่ผ่านมาบริษัทได้เริ่มดำเนินการให้บริการวางแผนสื่อให้แก่ลูกค้า
  ทั้งนี้บริษัทได้ดำเนินการเป็นที่ปรึกษาและวางแผนสื่อประชาสัมพันธ์ร่วมกับลูกค้า
  โดยเน้นประสิทธิภาพของการประชาสัมพันธ์ของลูกค้าเป็นหลัก
  ในขณะเดียวกันได้อาศัยจุดแข็งของสื่อภายในกลุ่มบริษัทในการนำเสนอให้แก่ลูกค้า
  ทำให้มีการใช้สื่อภายในอย่างมีประสิทธิภาพมากขึ้น

3.3 บริษัท ดรีม มีเดีย จำกัด

ดำเนินธุรกิจเกี่ยวกับข่าวสาร ซึ่งถ่ายทอดผ่านสื่อประเภทต่างๆ ได้แก่ สื่อวิทยุ และสื่อเทคโนโลยี
เช่น โทรศัพท์เคลื่อนที่
ปัจจุบันเป็นผู้ดำเนินรายการข่าวต้นชั่วโมงให้กับสถานีวิทยุของกรมประชาสัมพันธ์
และให้บริการรายงานข่าวบนมือถือผ่านระบบ SMS ทั้งภาษาไทยและภาษาอังกฤษภายใต้ชื่อ
สมาร์ทนิวส์

  ลักษณะผลิตภัณฑ์หรือบริการ

  กลุ่มที่ 1 ธุรกิจสื่อวิทยุ

+------------+---------------------------------------+-----------------+
| รายการ     | รูปแบบการนำเสนอ                        | รายละเอียด       |
+------------+---------------------------------------+-----------------+
| 1.         | รายการข่าวต้นชั่วโมง                      | ระบบ FM 80 สถานี |
| ข่าวต้นชั่วโมง | เน้นการรายงานข่าวด่วนที่เกิดขึ้น              |                 |
|            | พร้อมติดตามความเคลื่อนไหวข่าวสำค           | ระบบ AM 44 สถานี |
|            | ัญต่างๆที่เกิดขึ้นอย่างต่อเนื่องทั้งในและต่างประเทศ |                 |
|            |                                       | ความยาว 8 นาที   |
+------------+---------------------------------------+-----------------+
| 2.         | รายการวิทยุข่าว สาระ บันเทิง ในรูปแบบ News  | ระบบ FM ความถี่   |
| วิส         | & Talk                                | 105.0 MHz.      |
| ดอมเรดิโอ** | มุ่งเน้นให้เกิดความกระจ่างในทุกประเด็นข่าว     | ทุกวันจันทร์ –      |
|            | ก่อให้เกิด                               | วันอาทิตย์ตลอด 24  |
| FM 105.0   | ภูม                                    | ชั่วโมง           |
| MHz.       | ิปัญญาเพื่อพัฒนาคุณภาพชีวิตของประชาชนในทุกๆด้าน |                 |
|            |                                       |                 |
|            |                                       |                 |
|  “คลื่นแห่งภูมิ |                                       |                 |
|            |                                       |                 |
|   ปัญญา”    |                                       |                 |
+------------+---------------------------------------+-----------------+

**หมายเหตุ : ดำเนินการออกอากาศตั้งแต่ 1 กุมภาพันธ์ 2549 สิ้นสุด 31 มกราคม 2550

  กลุ่มที่ 2 ธุรกิจสื่อเทคโนโลยี

  ------------- --------------------------------------- -----------------
  รายการ        รูปแบบการนำเสนอ                          รายละเอียด

  1. สมาร์ทนิวส์   บริการรายงานข่าวบนมือถือ ผ่านระบบ SMS        วันละ 8-10 ข้อความ
                ทั้งภาษาไทยและภาษาอังกฤษ                   
  ------------- --------------------------------------- -----------------

การตลาดและภาวะการแข่งขัน

นโยบายการตลาดและกลยุทธ์ทางการตลาด

กลยุทธ์ด้านราคา

  บริษัทจะทำการเสนอการขายในรูปแบบ Multimedia Package
  โดยเสนอขายสื่อทุกประเภททั้งสื่อวิทยุ และสื่ออิเล็คโทรนิค ร่วมกันตามความต้องการของลูกค้า
  ซึ่งจะช่วยลดต้นทุนของลูกค้าผู้ใช้บริการได้มากกว่าการโฆษณาแยกสื่อ

ลักษณะลูกค้า

สามารถแบ่งลักษณะลูกค้าเป้าหมายได้เป็น 2 กลุ่ม คือ กลุ่มผู้บริโภคข่าวสาร (Audience)
และกลุ่มลูกค้า (Customer)

1. กลุ่มผู้บริโภคข่าวสาร (Audience)

  เป็นลูกค้าระดับกลางถึงระดับสูงที่มีความสนใจในข่าวสารส่วนใหญ่มีพื้นฐานการศึกษาระดับปริญญาตรีขึ้นไป

2. กลุ่มลูกค้า (Customer)

  บริษัทบริหารการตลาดและสื่อโฆษณาผ่านทีมงานฝ่ายขาย โดยทำการติดต่อกับบริษัทตัวแทนโฆษณา
  (Advertising Agency) และเจ้าของสินค้าหรือผลิตภัณฑ์โดยตรง (Direct Customer)
  แบ่งออกเป็น 2 กลุ่ม ดังนี้

  บริษัทตัวแทนโฆษณา (Advertising Agency)
  บริษัทได้สร้างความสัมพันธ์อันดีกับบริษัทตัวแทนโฆษณาต่าง ๆ ทุกราย
  และยังคงขยายฐานลูกค้ากลุ่มตัวแทนโฆษณาอย่างต่อเนื่อง

  กลุ่มลูกค้าผู้ซื้อโฆษณาโดยตรง (Direct Customer)
  เจ้าของสินค้าบางรายจะเป็นผู้อุปถัมภ์รายการหรือกิจกรรมทางการตลาดของบริษัทโดยจะมีสัญญาระยะยาว
  ลูกค้ากลุ่มนี้จะเป็นกลุ่มลูกค้าร่วมกับบริษัทย่อย เช่น บมจ. ปตท., โอสถสภา,
  กลุ่มบริษัทสามารถ, สำนักงานประกันสังคม เป็นต้น ทั้งนี้ยังรวมถึงหน่วยงานราชการ
  ซึ่งมีอัตราการใช้จ่ายโฆษณาผ่านสื่อต่าง ๆ เพิ่มขึ้นอย่างมีนัยสำคัญ
  ซึ่งถือเป็นจุดที่ได้เปรียบคู่แข่งขัน

  ภาวะการแข่งขัน

การแข่งขัน

  เนื่องด้วยการให้บริการข้อมูลข่าวสาร เป็นการตลาดที่มีการแข่งขันสูงและเป็นภาคบังคับในทุกๆสื่อ
  ทำให้มีคู่แข่งในตลาดอยู่มาก บริษัทมีการวางระบบบริหารเป็นคอนเทนต์รวม
  ส่งผลให้บริษัทสามารถลดค่าใช้จ่ายในการบริหารต้นทุน และเพิ่มประสิทธิภาพในการบริหารมากขึ้น

คู่แข่งขัน

  ---------------------------- ------------------------------------------
  หน่วยงาน                      สื่อ

  1. เดอะเนชั่น                  หนังสือพิมพ์, วิทยุ, โทรทัศน์, เคเบิ้ลทีวี

  2. INN                       วิทยุ

  3. GG News                   วิทยุ

  4. ผู้จัดการ                    หนังสือพิมพ์, โทรทัศน์, เคเบิ้ลทีวี

  5. มติชน                      หนังสือพิมพ์, Clipping

  6. สำนักข่าวไทย                วิทยุ, โทรทัศน์ (ช่อง 9)

  7. ศูนย์ข่าวเพื่อประชาชน ช่อง 11   วิทยุ, โทรทัศน์ (ช่อง 11)

  8. ศูนย์ข่าวเพื่อปวงชน กองทัพบก    วิทยุ, โทรทัศน์ (ช่อง 5)

  9. TITV                      โทรทัศน์ (TITV)

  10. ช่อง 3                    โทรทัศน์ (ช่อง 3)

  11. ช่อง 7                    โทรทัศน์ (ช่อง 7)
  ---------------------------- ------------------------------------------

สถานภาพและศักยภาพในการแข่งขัน

  บริษัทมีศักยภาพที่ดีในด้านการให้บริการเนื่องจากได้รับการสนับสนุนทางด้านสื่อต่างๆ
  จากกลุ่มบริษัท ทำให้ลูกค้าได้รับบริการครอบคลุมทุกสื่อ นอกจากนี้แล้ว
  บริษัทยังเป็นที่ยอมรับกันในวงการการจัดรายการโทรทัศน์
  ส่งผลให้สามารถเพิ่มสัดส่วนลูกค้าที่ใช้บริการอย่างต่อเนื่อง

การจัดหาผลิตภัณฑ์หรือบริการ

  บริษัทจัดระบบให้มีศูนย์บริหารและดำเนินการการผลิตข่าวร่วมกันในทุกๆสื่อ
  และร่วมดำเนินการผลิตกับพันธมิตรที่มีความชำนาญเฉพาะด้านในการผลิตและจัดจำหน่าย
  โดยมุ่งเน้นการตลาดและการขายในภาพรวม

4.  บริษัท อินเซนพลัส (ประเทศไทย) จำกัด

ดำเนินธุรกิจเป็นผู้ให้บริการครบวงจรสำหรับระบบบริหารความสัมพันธ์กับลูกค้า (CRM) หรือ
Customer Relationship Management
รวมทั้งให้บริการด้านซอฟท์แวร์ที่สามารถเข้ากับระบบเฉพาะของแต่ละธุรกิจได้ บริการด้าน CRM
นอกจากจะให้คำปรึกษาในการริเริ่มโครงการทางด้านลูกค้าสัมพันธ์แล้ว ยังให้บริการจัดตั้งแผนก
CRM ให้เหมาะสมกับธุรกิจนั้นๆ ด้วย โดยมีลูกค้าที่สำคัญ ได้แก่ Honda Automobile
(Thailand) Co., Ltd. และ Dumex Ltd. เป็นต้น

  ลักษณะผลิตภัณฑ์หรือบริการ

  บริการประกอบด้วย

-   การจัดการข้อมูลลูกค้า (Consumer Database Management )

-   การพัฒนาระบบ, การจัดการระบบผู้บริโภค (Developing, Implementing and
    Managing Consumer contact Programs)

-   การนำเทคโนโลยีที่เหมาะสมเข้ามาช่วยในการทำโครงการลูกค้าสัมพันธ์ต่างๆ

  ลักษณะการตลาดของบริการ

  เนื่องด้วยเจ้าของสินค้าต่างๆ เล็งเห็นความสำคัญของการใช้ CRM ในการเพิ่มยอดขาย
  จึงเริ่มที่จะนำมาใช้มากขึ้น
  แต่ส่วนใหญ่แล้วเป็นการดำเนินการโดยหน่วยงานภายในของเจ้าของสินค้าเอง
  ซึ่งบริษัทยังคงมองเห็นช่องทางการขยายตลาดให้มากขึ้น

ภาวะการแข่งขัน

  เนื่องด้วยบริษัทเป็นผู้ให้บริการด้าน CRM ครบวงจร
  ซึ่งยังมีคู่แข่งในตลาดค่อนข้างน้อยทำให้ภาวะการแข่งขันยังไม่สูง

3.5 บริษัท ทราฟฟิกคอร์นเนอร์ เรดิโอ จำกัด

ดำเนินธุรกิจด้านสื่อบันเทิงทางวิทยุ ผ่านทางสถานีวิทยุความถี่ระบบ เอฟ.เอ็ม. (F.M.) และระบบ
เอ.เอ็ม. (A.M.) ทั่วประเทศ
ปัจจุบันได้เปลี่ยนแปลงการดำเนินงานของธุรกิจโดยการคืนคลื่นความถี่ให้แก่เจ้าของเดิม
ทำให้บริษัทหยุดการดำเนินธุรกิจวิทยุเป็นการชั่วคราวตั้งแต่ ปี 2548

3.6 บริษัท รวมโอทอป จำกัด

ดำเนินธุรกิจเกี่ยวกับผลิตภัณฑ์สินค้า OTOP ซึ่งเป็นแนวคิดของอดีตผู้ถือหุ้นรายใหญ่และกรรมการบริษัท
แต่เนื่องจากได้มีการเปลี่ยนแปลงผู้ถือหุ้นรายใหญ่ในปลายเดือนธันวาคม 2549
จึงหยุดการดำเนินธุรกิจเป็นการชั่วคราว